ai4bharat/Pralekha huggingface dataset:
وزیراعظم کا دفتر
کاشی وشوناتھ مندرپروزیراعظم کے کلمات
نئی دہلی ،08مارچ : وزیراعظم ، جناب نریندرمودی آج نے وارانسی میں کاشی وشوناتھ مندرمیں پوجا کی ۔ ایک علامتی بھومی بھوجن تقریب کے بعد انھوں نے کاشی وشوناتھ مندرمیں حاضرین سے خطاب کیا۔ انھوں نے کہاکہ وہ اپنے آپ کو کاشی وشوناتھ دھام کے اس پروجیکٹ کے مربوط ہونے کے طفیل خوش بخت خیال کرتے ہیں ۔ وزیراعظم موصوف نے اس پروجیکٹ میں شامل افسران کی ستائش کرتے ہوئے کہاکہ ان تمام لوگوں نے اپنا کام پوری ذمہ داری اورلگن کے ساتھ کیاہے ۔ اس کے ساتھ ہی انھوں نے ان تمام لوگوں کا بھی شکریہ اداکیاجن کی جائیدادیں اس مندرکے گرد ونواح میں تھیں اور انھوں نے مندرکی تعمیر کے لئے ان املاک کو بخوشی تحویل میں دے دیاتھا۔
وزیراعظم نے اپنی تقریرمیں آگے کہاکہ کاشی وشوناتھ مندر نے صدیوں کے نشیب وفراز اورخوشگواراورناگوارحالات کا سامناکیاہے ۔ انھوں نے رانی اہلیہ بائی ہولکر کی ستائش کرتے ہوئے بتایاکہ اب سے دوصدیوں قبل مہارانی اہلیہ بائی نے کاشی وشوناتھ مندرکے لئے زبردست کام کیاتھا۔ انھوں نے کہاکہ اس وقت سے اب تک کسی بھی برسراقتدارطاقت نے اس مندر کے گرد ونواح اور جوار کے علاقوں کے لئے کام نہیں کیا۔
جناب نریندرمودی نے اپنی تقریرمیں آگے کہاکہ کاشی وشوناتھ مندرکے قریب تقریبا40مندرواقع ہیں ۔ جن پر ناجائزقبضہ کرلیاگیاتھا ،لیکن اب انھیں ناجائز قبضوں سے آزاد کرالیاگیاہے اوراب اس پورے مندراحاطے کی بازبحالی کا کام زورشورسے جاری ہے ،جس کے نتائج بھی سامنے آنے لگے ہیں ۔ اس کے ساتھ ہی کاشی وشوناتھ مندرسے دریائے گنگاکوراست طورسے جوڑنے کا کام بھی کیاجارہاہے ۔ انھوں نے کہاکہ یہ پروجیکٹ ملک کے دیگر علاقوں کے ایسے ہی پروجیکٹس کے لئے مثال ثابت ہوگااورکاشی کو ایک نئی شناخت حاصل ہوگی ۔
U-1493
(Visitor Counter : 100
سماجی انصاف اور تفویض اختیارات کی وزارت
کل آندھرا پردیش کے سریکاکولم میں سماجک ادھیکاریتا شیویر میں دیویانگ جنوں میں امدادی اور معاون آلات تقسیم کئے جائیں گے
دیویانگ جنوں کو اے ڈی آئی پی اسکیم کے تحت اور بزرگ شہریوں کو حکومت ہند کی وزارت برائے سماجی انصاف و تفویض اختیارات کی "راشٹریہ وایوشرییوجنا"  کے تحت امدادی اور معاون آلات کی تقسیم کے لئے ایک ’سماجی ادھیکاریتا شیویر‘ کا 6 جولائی 2021 کو آنندامای آڈیٹوریم ، سریکاکالم ، آندھرا پردیش میں اہتمام کیا جائے گا۔ یہ اہتمام معذور لوگوں کو با اختیار بنانے کا محکمہ مصنوعی اعضاء بنانے والے ہندستانی کارپوریشن  اور ضلعی انتظامیہ سریکاکولم کے اشتراک سے کرے گا۔
مجموعی طور پر 4874 امدادی اور معاون آلات جن کی مالیت 2.96 کروڑ روپے ہے بلاک / پنچایت سطحوں پر 2206 دیویانگ جنوں اور 432 بزرگ شہریوں کو مفت دئیے جائیں گے۔ اس موقع پر عالمی وبا کووڈ 19 کے پیش نظر محکمہ کے تیار کردہ ایس او پی پر عمل کیا جائے گا۔
کیمپ کا افتتاح حکومت ہند کے مرکزی وزیر برائے سماجی انصاف و تفویض اختیارات ڈاکٹر تھاورچند گہلوت کریں گے۔ دیگر معززین میں جناب دھرمنا کرشنا داس ،نائب وزیر اعلیٰ، محصول اور رجسٹریشن اسٹیمپ ، حکومت آندھرا پردیش، جناب تممینی سیتارم، اسپیکر قانون ساز اسمبلی آندھرا پردیش، جناب کوڈالی سری وینکٹیشورا راؤ، وزیر برائے سیول سپلائی اور امور صارفین اور ضلعی انچارج ، حکومت آندھرا پردیش، محترمہ تنیتی ونیتا، وزیر برائے خواتین اور بچوں کی بہبود اور بہ انداز دگر اہل افراد و بزرگ شہری، حکومت آندھرا پردیش، ڈاکٹر سییدریاپالا راجو، وزیر برائے پرورشِ مویشاں، ڈیری ڈیولپمنٹ اور ماہی گیری، حکومت آندھرا پردیش، جناب رام موہن نائیڈو کنجاراپو ممبر پارلیمنٹ، سریکاکلم اور مقامی عوامی نمائندگان شامل ہوں گے۔
ڈاکٹر پربودھ سیٹھ ، جوائنٹ سکریٹری، ڈی ای پی ڈبلیو ڈی، ایلیمکو اور ضلعی انتظامیہ کے دیگر اعلی افسران بھی تقریب کے دوران روایتی اور غیر روایتی طور پر موجود ہوں گے۔
جل شکتی وزارت
اڈیشہ میں پانی کا معیار جانچنے کےلئے بااختیار خواتین بنیں’جل یودھا‘
خواتین کو کمیونٹی سطح پر فیلڈ ٹیسٹ کٹ کی مدد سے خود پانی کا معیار جانچنے کےلئے با اختیار بنانا جل جیون مشن کی ترجیح
پانی کے معیار کے سلسلے میں جاننا بے حد ضروری ہے کیونکہ اس کا براہ راست تعلق لوگوں کی صحت اور خوشحالی سے ہے۔ ہندوستانی حکومت کی جل جیون مشن یوجنا کے تحت اب خواتین کو پانی کی شفافیت اور معیار کی جانچ کرنے کےلئے با اختیار بنایا جارہا ہے جہاں وہ خود فیلڈ ٹیسٹ کٹس  کی مدد سے اس کام کو بخوبی کر پائیں گی۔پانی کے معیار کی جانچ اور نگرانی کے ڈھانچے میں محکمے کی طرف سے نظریے میں تبدیلی آئی ہے۔ اسے ایک طبقاتی حق کے طورپر محکمے کے ذریعہ یقینی بنایا جارہا ہے ۔اس نئے نظریے نے نہ صرف ذمہ داریوں میں تبدیلی کی ہے بلکہ طبقے کے ساتھ ساجھے داری کی توسیع بھی کی ہے۔اس نے اس سوچ کو توڑا ہے کہ پانی کے معیار کا نظام صرف انجینئروں کا ہی کام ہے اور یہ بھروسہ بنایا ہے کہ اگر صحیح طریقے سے طبقوں کو ہدایت دی جائے تو یہ کام لوگ خود بھی کر سکتے ہیں۔
اوڈیشہ کے دیہی آبی سپلائی اور صاف صفائی  محکمے نے 1سے 30نومبر ،2020تک چلے ایک ماہ طویل کیمپین کے ذریعہ چار لاکھ آبی وسائل پر خود مدد گروپوں کے ذریعہ سے پانی کے معیار کا ٹیسٹ کرکے ان کی مہارت کو فروغ دیا۔ ان آبی وسائل میں ہینڈ پمپ ،ٹیوب ویل،کنویں اور پانی کی سپلائی کے مرکز شامل تھے۔ ان خود مدد گروپوں کے اراکین نے نمونے جمع کئے اور طبقے کی موجودگی میں ٹیسٹ کیا اور پینے کے پانی کے ذرائع میں پائی گئی آلودگی کے سلسلے میں انہیں بیدار کیا۔سبھی نمونے جو یا تو کسی نقصادہ بیکٹیریا سے یا کسی کیمیکل سے آلودہ تھے انہیں تصدیق کےلئے ضلع اور سب ڈیویژنل سطح کی لیبوریٹریز میں بھیجا گیا۔
مہم کے صلاحیت کی تعمیر کے ڈھانچے کی خاکہ جاتی شکل نے یہاں تک کی سب سے کم خواندہ کمیونٹی جیسے ملکانگری،نورنگپور،سندر گڑھ کےلوگوں کو بھی ایف ٹی کے کا استعمال کرکے آبی ذرائع کے ٹیسٹ میں مدد کی۔کووڈ19وبا کے دوران آبی ذرائع کا ٹیسٹ یقینی بنانا محکمہ کےلئے ایک چیلنج تھا۔ 12ہزار خود روزگار حاصل کرنے والے مکینکوں اور خواتین خود مدد گروپوں کے 11ہزار سے زیادہ اراکین کو تربیت دی گئی اور انہیں 7000سے زیادہ ایف ٹی کے مہیا کروا کر ’جل یودھا‘ کے طورپر کام کرنے کےلئے تیار کیا گیا۔ اوڈیشہ کے دیہی آبی سپلائی اور صاف صفائی محکمے کی لیبوریٹری نے 105 لیب اہلکاروں اور بلاک سطح پر 314جونئر انجینئروں کا ایک گروپ تیار کیا ہے۔یہ گروپ کمیونٹی سطح پر لوگوں کے خود مدد گروپوں اور خود روزگار حاصل کرنے والے مکینکوں کو اس کیمپین کو چلانے میں اپنا کردار ادا کرنے کےلئے تیار کریں گے۔
اس دوران ان جل یودھاؤں کے ذریعہ تین لاکھ آبی وسائل کی جانچ کی گئی۔ اب محکمے پاس 11ہزار ماہر خواتین کا کیڈر ہے جو سال میں ایک بار بیکٹیریولاجیکل ٹیسٹ اور دو بار کیمیکل ٹیسٹ کرتی ہیں۔ جل جیون مشن کے تحت یہ پہل اب اور زیادہ خواتین کو پینے کے پانی کے شعبہ میں ایک اہم کردار اداکرنے کے لئے تحریک دیں گی۔
قانون اور انصاف کی وزارت
فاسٹ ٹریک خصوصی عدالتوں کا جائزہ
قانون اور انصاف کے مرکزی وزیر جناب کرن رجیجو نے آج لوک سبھا میں ایک تحریری جواب میں بتایا کہ فوجداری قانون ترمیمی ایکٹ 2018 کے مطابق، مرکزی حکومت اکتوبر 2019 سے 1023 فاسٹ ٹریک اسپیشل کورٹس  کے قیام کے لیے ایک مرکزی اسپانسر شدہ اسکیم کو نافذ کر رہی ہے جس میں 389 بچوں کی جنسی جرائم سے بچاؤ کی خصوصی عدالتیں ، عصمت دری اور پوکسو ایکٹ سے متعلق معاملات کے جلد نمٹانے کے لیے عدالتیں شامل ہیں۔یہ اسکیم، ابتدائی طور پر، دو مالی برسوں 20۔2019 اور 21-2020 میں پھیلی ہوئی ایک سال کی مدت کے لیے تھی۔ پروجیکٹ کی کل لاگت 767.25 کروڑ روپے تھی، 474 کروڑ روپے مرکزی حصہ کے طور پر نربھیا فنڈ سےفراہم کیے گیے۔ اسکیم کی تھرڈ پارٹی ایویلیوایشن کا کام نیشنل پروڈکٹیوٹی کونسل نے انجام دیا، جس نے اسکیم کو 2 سال تک جاری رکھنے کی سفارش کی۔
کابینہ نےمرکزی حصے کے طور پر 971.70 کروڑ روپے سمیت 1572.86 کروڑ روپے کے بجٹ خرچ کے ساتھ اس اسکیم کو 31 مارچ 2023 تک جاری رکھنے کی منظوری دی ہے۔ ہائی کورٹس کے ذریعہ فراہم کردہ معلومات کے مطابق 764 ایف ٹی ایس سیز ، 411 خصوصی پوکسو عدالتوں سمیت 28 ریاستوں/ مرکز کے زیر انتظام خطوں میں کام کر رہی ہیں جنہوں نے 31 جنوری 2023 تک 1,44,000 سے زیادہ مقدمات کو نمٹا دیا ہے 1,98,563 مقدمات ان عدالتوں میں زیر التوا ہیں۔ 28 ریاستیں/ مرکز کے زیر انتظام خطوں نے اس اسکیم میں شمولیت اختیار کی ہے۔ 21 ریاستوں/ مرکز کے زیر انتظام خطوں میں ایف ٹی ایس سیز مکمل طور پر کام کر رہے ہیں، 7 ریاستوں میں ایف ٹی ایس سیز جزوی طور پر کام کر رہے ہیں جبکہ 3 ریاستوں/ مرکز کے زیر انتظام خطوں یعنی اروناچل پردیش، مغربی بنگال اور انڈو مان و نکوبارجزائرکا ابھی اس سکیم میں شامل ہونا باقی ہے۔ اسکیم کے آغاز سے لے کر 31 مارچ 2023 تک ریاستوں/مرکز کے زیر انتظام علاقوں 633.7 کروڑ روپے جاری کیے گیے ہیں۔
اسکیم کو مزید جاری رکھنے کے لیے، پہلے قدم کے طور پر، خواتین اور بچوں کی حفاظت اور تحفظ کی بنیادی اہمیت کو مدنظر رکھتے ہوئے، انڈین انسٹی ٹیوٹ آف پبلک ایڈمنسٹریشن  کے ذریعے ایف ٹی ایس سیز کا تھرڈ پارٹی ایولیوایشن کرایا گیا جس نے دیگرباتوں کے ساتھ اسکیم کو جاری رکھنے کی سفارش کی گئی ہے۔
۔۔۔۔۔۔۔۔۔۔۔
ش ح۔ا گ۔ ن ا۔
U- 3339
(Visitor Counter : 66
صدر جمہوریہ کا سکریٹریٹ
صدرجمہوریہ ہند نے انسانیت اورسماج کے فروغ کے لئے روحانیت کے موضوع پر سیمنارکا افتتاح کیا
نئی دہلی ،26ستمبر :صدر جمہوریہ ہند ، جناب رام ناتھ کووند نے آج انسانیت اورسماج کے فروغ کے لئے روحانیت کے موضوع پر ایک سمینارکا افتتاح کیا ۔ اس سمینارکا اہتمام بابائے قوم آنجہانی مہاتماگاندھی کی 150ویں سالگرہ کے موقع پر اہنسا وشوبھارتی کی جانب سے کیاگیاہے ۔ اس موقع پر اپنی تقریرمیں صدرجمہوریہ موصوف نے کہاکہ بابائے قوم آنجہانی مہاتماگاندھی نے یہ بات بخوبی سمجھ لی تھی کہ دنیا میں امن اورعدم تشدد کے قیام کے لئے روحانی قدروں پرزوردیاجاناازحد لازمی ہے ۔انھوں نے یہ بات بخوبی واضح کردی تھی کہ سچائی ، عدم تشدد اور امن ویکجہتی کی بنیاد پرہی انسانی سماج کو بلندیوں تک پہنچایاجاسکتاہے ۔ گاندھی جی کے یہ خیالات آج کے دورسے بھی ازحد مطابقت رکھتے ہیں اوران کی مطابقت ہمیشہ جاری رہے گی ۔
جناب رام ناتھ کووند نے اپنی تقریرمیں مزید کہاکہ آج دنیا کو درپیش متعدد مسائل تدارک کے لئے گاندھیائی قدریں انتہائی مطابقت رکھتی ہیں ، دہشت گردی ، تشدد ، بدعنوانی ، بدکرداری اور مذہب ، ذات پات اورزبان کی بنیاد پر امتیازوتفریق جیسے ان مسائل کے حل کے لئے گاندھیائی قدریں انتہائی مفید مطلب ثابت ہوسکتی ہیں ۔ عالمی برادری گاندھی جی دکھائے راستے سے فائدہ حاصل کرسکتی ہے ۔
انھوں نے اپنی تقریرمیں آگے کہاکہ آج ہندوستان میں نوجوانوں کی آبادی 65فیصد کے بقدرہے انھیں ان نوجوانوں کو گاندھی جی کے آدرشوں سے واقف کراکے ایک بہترسماج کی تشکیل میں مدد مل سکتی ہے ۔ انھوں نے اہنسا وشوبھارتی سے زوردیکر کہاکہ اسے اپنے پروگراموں میں زیادہ سے زیادہ نوجوانوں کے شامل کرنا چاہیئے ۔
امور داخلہ کی وزارت
جمہوریہ موریشش کے سابق صدر اور سابق وزیراعظم سر انیروڈجگناتھ کی وفات پر ان سے اظہار عقیدت کے طور پر کل ایک روزہ سرکاری سوگ کااعلان
نئی دہلی،04/جو ن - 1202 ۔
جمہوریہ موریشش کے سابق صدر اور سابق وزیراعظم سرانیروڈ جگناتھ انتقال کرگئے،آنجہانی کو خراج عقیدت کے طور پر حکومت ہند نے یہ طے کیا ہے کہ کل ہندوستان بھر میں ایک روز کا سرکاری سوگ منایا جائے گا۔
ہندوستان بھر میں ان تمام عمارتوں پر جہاں قومی جھنڈا لہرا رہا ہے، اس سوگ کے دن یہ جھنڈا ان عمارتوں پر نیم سرنگوں رہے گا اور سرکاری طور پر کوئی بھی تفریحی پروگرام منعقد نہیں کیاجائے گا۔
وزیراعظم کا دفتر
وزیر اعظم جناب نریندر مودی نے وزیر اعظم جناب رشی سونک سے ٹیلی فون پر بات چیت کی
دونوں لیڈروں نے کئی دو طرفہ امور، خاص طور پر تجارتی اور اقتصادی شعبوں میں ہوئی پیش رفت کا جائزہ لیا
وزیر اعظم نے برطانیہ میں ہندوستانی سفارتی اداروں کی حفاظت کا مدعا اٹھایا اور ہند مخالف عناصر کے خلاف سخت کارروائی کی اپیل کی
وزیر اعظم نے اقتصادی مجرموں کی واپسی سے جڑے معاملوں میں ہوئی پیش رفت کی معلومات مانگی
وزیر اعظم جناب سونک نے جی20 کی ہندوستان کی موجودہ صدارت کے لیے برطانیہ کی مکمل حمایت کو دہرایا
وزیر اعظم نے بیساکھی کے موقع پر وزیر اعظم جناب سونک کو مبارکباد پیش کی
وزیر اعظم جناب نریندر مودی نے آج برطانیہ کے وزیر اعظم جناب رشی سونک سے ٹیلی فون پر بات چیت کی۔
دونوں لیڈروں نے ہند-برطانیہ روڈ میپ 2030 کے حصہ کے طور پر کئی دو طرفہ امور پر ہوئی پیش رفت کا جائزہ لیا۔ انہوں نے حالیہ اعلیٰ سطحی تبادلے اور خاص طور پر تجارتی اور اقتصادی شعبوں میں بڑھتے تعاون پر طمانیت کا اظہار کیا۔ دونوں لیڈروں نے دونوں ممالک کے درمیان باہم مفید فری ٹریڈ ایگریمنٹ کو جلد از جلد حتمی شکل دیے جانے کی ضرورت پر اتفاق کا اظہار کیا۔
وزیر اعظم جناب مودی نے برطانیہ میں ہندوستانی سفارتی اداروں کی حفاظت کا مدعا اٹھایا اور حکومت برطانیہ کے ذریعے ہند مخالف عناصر کے خلاف سخت کارروائی کی اپیل کی۔ وزیر اعظم جناب سونک نے بتایا کہ برطانیہ ہندوستانی ہائی کمیشن پر ہوئے حملے کو پوری طرح سے ناقابل قبول مانتا ہے۔ انہوں نے ہندوستانی مشن اور اس کے ملازمین کی پوری حفاظت کا یقین دلایا۔
وزیر اعظم جناب مودی نے برطانیہ میں پناہ لینے والے اقتصادی مجرموں کا مدعا بھی اٹھایا۔ انہوں نے ان مفرور لوگوں کی واپسی سے جڑے معاملوں میں ہوئی پیش رفت کی جانکاری مانگی تاکہ وہ ہندوستانی عدلیہ کے سامنے پیش ہو سکیں۔
وزیر اعظم جناب مودی نے دسمبر 2023 میں ہونے والی جی 20 چوٹی کانفرنس میں شامل ہونے کے لیے وزیر اعظم جناب سونک کو دعوت دی۔ وزیر اعظم جناب سونک نے جی 20 کی ہندوستان کی صدارت کے دوران ہوئی پیش رفت کی ستائش کی اور ہندوستان کی مختلف پہل اور ان کی کامیابی کے لیے برطانیہ کی مکمل حمایت کو دہرایا۔
وزیراعظم نے بیساکھی کے موقع پر وزیر اعظم جناب سونک اور برطانیہ میں رہنے والی ہندوستانی کمیونٹی کے لوگوں کو مبارکباد دی۔
دونوں لیڈران ایک دوسرے کے ساتھ رابطہ میں رہنے پر متفق ہوئے۔
وزارتِ تعلیم
وزیر تعلیم نے اعلان کیا ہے کہ اس سال آئی آئی ٹی میں داخلے کے لیے 12ویں جماعت کے لیے کم از کم 75 فیصد نمبر لانے کی شرط میں چھوٹ دی جائے گی
جے ای ای  2021 امتحان 3 جولائی 2021 کو منعقد ہوگا
مرکزی وزیر جناب رمیش پوکھریال نشنک نے آج اعلان کیا کہ اس سال آئی آئی ٹی میں داخلہ لینے کے لیے 12ویں جماعت کے لیے کم از کم 75 فیصد نمبر حاصل کرنے کی شرط سے چھوٹ دی جائے گی۔ انہوں نے مزید بتایا کہ جے ای ای ایڈوانسڈ 2021 کمپیوٹر پر مبنی امتحان 3 جولائی 2021 کو منعقد کیا جائے گا۔
اس سال جے ای ای ایڈوانسڈ کا امتحان آئی آئی ٹی کھڑگ پور منعقد کرے گا۔
عملے، عوامی شکایات اور پنشن کی وزارت
کووڈ وباء کے دوران سبکدوش ہونے والے سرکاری ملازمین کو ان کی پنشن کے ادائیگی کے متعلق باضابطہ آرڈر جاری ہونے تک ’عارضی‘ پنشن دیا جائے گا:ڈاکٹر جتندر سنگھ
کووڈوبا کے دوران سبکدوش ہونے والے سرکاری ملازمین کو ان کی پنشن کے ادائیگی کے متعلق باضابطہ آرڈرجاری ہونے اور دیگر دفتری کاغذی کارروائیوں کے مکمل ہونے تک عارضی پنشن دیا جائے گا۔
شمال مشرقی ریاستوں کی ترقی کے مرکزی وزیر مملکت نیز وزیر اعظم کے دفتر، عملہ، عوامی شکایات، پنشن، جوہری توانائی اور خلاء کے مرکزی وزیر مملکت ڈاکٹر جتندر سنگھ نے کہا کہ مودی حکومت کے اقتدار میں آنے کے بعد پنشن کے محکمے نے بغیر کسی تاخیر کے ان کے سبکدوش ہونے کے دن متعلقہ ملازمین کو پنشن ادائیگی آرڈر فراہم کرنے کے لئے اپنے آپ کو جدید تر بنایا ہے۔اس کے علاوہ گزشتہ چند برسوں کے دوران وزیر اعظم نریندر مودی کے ڈیجیٹلائزیشن پر زور دینے سے تحریک حاصل کرتے ہوئے پنشن کے محکمے نے ایک پورٹل بھی بنایا ہے۔اس پورٹل تک سبکدوشی کے قریب جانے والا کوئی بھی سرکاری ملازم اپنے پنشن سے متعلق کاغذات کی صورتحال کا پتہ لگانے کے لئے رسائی حاصل کرسکتا ہے۔
تاہم کووڈ وبا ء اور لاک ڈاؤن کے دوران دفتری کاموں میں خلل واقع ہونے کے سبب کچھ ملازمین جو اس مدت کے دوران ریٹائر ہوگئے تھے، انہیں پنشن کی ادائیگی کے آرڈر فراہم نہیں کرایا جاسکا، لیکن پنشن یافتگان اور معمر شہریوں کے تئیں موجودہ حکومت کے حساس ہونے کے ثبوت کے طورپرسی سی ایس 1972 کے تحت شامل باضابطہ پنشن کی شروعات میں تاخیر سے بچنے کے لئے یہ فیصلہ لیا گیا۔پنشن کے ضوابط میں آسانی فراہم کی گئی ہے، تاکہ باضابطہ پی پی او کے جاری ہونے تک بلارکاوٹ عارضی پنشن اور عارضی گریجویٹی کی ادائیگی ہوسکے۔
وزرات برائے عملہ کے پنشن کے محکمے کے ذریعے جاری کردہ او ایم عارضی پنشن کی ادائیگی شروعات میں سبکدوشی کی تاریخ سے 6مہینے کی مدت کے لئے جاری رہے گی اور عارضی پنشن کی مدت میں استثنائی معاملات میں مزید ایک سال تک کے لئے توسیع کی جاسکتی ہے۔یہ احکامات ان معاملات میں بھی قابل اطلاق ہوں گے، جہاں سرکاری ملازمین سبکدوشی کے علاوہ مثلاً رضاکارانہ ریٹائرمنٹ، ایف آر 56کے تحت ریٹائرمنٹ لیتے ہیں یا سبکدوش ہوتے ہیں۔
ڈاکٹر جتندر سنگھ نے کہا کہ وبا اور لاک ڈاؤن کی رکاوٹوں کو ملحوظ رکھتے ہوئے یہ فیصلہ لیا گیا ہے۔ایک سرکاری ملازم کو اپنے پنشن سے متعلق فارم ہیڈ آفس میں جمع کرنے میں دقت پیش آسکتی ہے۔ اسی طرح ممکن ہے کہ وہ سروس بُک کے ساتھ ہارڈ کاپی میں کلیم فارم متعلقہ پے اینڈ اکاؤنٹ آفس کو وقت پر بھیجنے کے قابل نہ ہو۔بالخصوص ایسی صورت میں جب دونوں دفاتر مختلف شہروں میں واقع ہوں۔مرکزی مسلح پولس فورسیز  کے لئے مشکل ہے۔یہ لوگ مستقل طور پر گھومتے رہتے ہیں اور ان کے ہیڈ آفس پے اینڈ اکاؤنٹ آفس سے الگ مختلف شہروں میں واقع ہوتے ہیں۔
پنشن اورپنشن یافتگان کی فلاح و بہبود سے متعلق محکمہ نے ایک دیگر سرکلر کے ذریعے تمام جی پی ایف  اکاؤنٹس کی دیکھ ریکھ کرنےو الے تمام دفاتر کو ہدایت دی ہے کہ وہ سبکدوشی سے دو سال قبل ہی ملازمین کو اور پھر سبکدوشی سے قبل ایک سال پہلے تمام کریڈٹ اندراجات بشمول جمع سود کومکمل کرلیں، تاکہ بالکل صحیح وقت پر پروویڈنٹ فنڈ کی ادائیگی کی جاسکے۔
-----------------------
م ن۔م ع۔ ع ن
U NO: 4199
(Visitor Counter : 143
وزارت دفاع
بھارتی فوج کو اپنی سیکولر شناخت پر فخر ہے
پچھلے کچھ دنوں میں پاکستان کے ذریعے بھارتی فوج کے خلاف اور بالخصوص فوجی معاملات کے محکمے  میں تعینات سینئر افسر لیفٹیننٹ جنرل ترنجیت سنگھ کے خلاف پاکستان حکومت کی حمایت یافتہ سوشل میڈیا پر غلط معلومات پر مبنی فرضی مہم چلائی گئی۔ ملک کے اندر مذہب پر مبنی اختلاف رائے پیدا کرنے میں مسلسل ناکام ہونے کے بعد پاکستان مایوس ہے۔ اب وہ بھارتی فوج میں تقسیم کی کوشش رہا ہے۔
بھارتی فوج ادارے کو بدنام کرنے کی اس مذموم کوششوں کو واضح طور سے مسترد کرتی ہے۔
ہندوستانی فوج ایک سیکولر ادارہ ہے، اور اس کے سبھی افسران اور فوجی اپنے مذہب ، ذات، نسل یا صنف سے قطع نظر قوم اور ملک کی خدمت کرتے ہیں۔
------------------
م ن۔م ع۔ ع ن
U NO: 6041
(Visitor Counter : 140
زراعت اور کاشتکاروں کی فلاح و بہبود کی وزارت
خریف فصل کی بوائی 915لاکھ ہیکٹئراراضی سے متجاوز
زراعت اورکسانوں کی بہبود کے محکمے نے خریف کی فصل کے تحت بوائی والے علاقے کی چار اگست 2023 تک کی پیش رفت جاری کی ہے۔
علاقہ لاکھ ہیکٹئر میں
|
|
.
نمبر شمار
|
|
فصل
|
|
بوائی کاعلاقہ
|
|
2023
|
|
2022
|
|
1
|
|
چاول
|
|
283.00
|
|
273.73
|
|
2
|
|
دالیں
|
|
106.88
|
|
117.87
|
|
a
|
|
ارہر
|
|
37.38
|
|
40.58
|
|
b
|
|
ارد کی دال
|
|
28.01
|
|
32.49
|
|
c
|
|
مونگ کی دال
|
|
28.89
|
|
31.47
|
|
d
|
|
کلتھی
|
|
0.22
|
|
0.18
|
|
e
|
|
دیگر دالیں
|
|
12.38
|
|
13.15
|
|
3
|
|
شری ان نیز موٹے اناج
|
|
164.20
|
|
162.43
|
|
a
|
|
جوار
|
|
12.83
|
|
13.71
|
|
b
|
|
باجرہ
|
|
66.59
|
|
65.99
|
|
c
|
|
راگی
|
|
5.46
|
|
4.06
|
|
d
|
|
چھوٹے موٹے اناج
|
|
3.18
|
|
3.24
|
|
e
|
|
مکا
|
|
76.14
|
|
75.44
|
|
4
|
|
تلہن
|
|
179.56
|
|
175.10
|
|
a
|
|
مونگ پھلی
|
|
41.14
|
|
41.26
|
|
b
|
|
سویابین
|
|
122.39
|
|
117.63
|
|
c
|
|
سورج مکھی
|
|
0.59
|
|
1.76
|
|
d
|
|
تل
|
|
11.04
|
|
11.17
|
|
e
|
|
نگر
|
|
0.18
|
|
0.25
|
|
f
|
|
ارنڈی
|
|
4.12
|
|
2.89
|
|
g
|
|
دیگر قسم کی تلہن
|
|
0.09
|
|
0.14
|
|
5
|
|
گنا
|
|
56.06
|
|
54.67
|
|
6
|
|
جوٹ اور میسٹا
|
|
6.55
|
|
6.94
|
|
7
|
|
کپاس
|
|
119.21
|
|
120.94
|
|
میزان
|
|
915.46
|
|
911.68
وزارت دفاع
بھارتی بحریہ نے ‘خمری مو سکم ’ کار ریلی کو جھنڈی دکھا کر روانہ کیا
دور دراز کے علاقوں کی ترقی کے تئیں قومی قیادت کے وژن کے سلسلے میں بھارتی بحریہ نے بھارت کی شمال مشرقی ریاستوں کے ساتھ رابطے کو مستحکم کرنے کے لیے رسائی کا ایک کثیر جہتی پروگرام شروع کیا ہے۔ مہاراشٹر کے لونا والا میں آئی این ایس شیواجی سے سکم تک ایک موٹرکار مہم ‘خمیر مو سکم’  کا 24 ستمبر سے 15 اکتوبر 2023 تک اہتمام کیا جارہا ہے۔ یہ کار ریلی 6ہزار 500 کلو میٹر کا فاصلہ طے کرتے ہوئے بہت سی ریاستوں سے گزرے گی۔خاتون افسران اور این ڈبلیو ڈبلیو اے ارکان سمیت بحریہ کے عملے پر مشتمل ٹیم، ناری شکتی کو بھی نمایاں کرے گی۔کار ریلی کا مقصد سکم کے نوجوانوں کے، دفاعی خدمات میں حصہ لینے کی حوصلہ افزائی کرنا ہے اور خطے میں بحریہ سے متعلق بیداری پیدا کرنا ہے اور قوم کی تعمیر کو تقویت دینا ہے۔
اس کار ریلی کو کوموڈور موہت گوئل، این ایم، کمانڈنگ افسر، آئی این ایس شیواجی سے 24ستمبر 2023 کو ، لونا والاسے جھنڈی دکھاکر روانہ کریں گے۔ اس ریلی کا انعقاد تین مرحلوں میں کیا جائے گا۔ پہلے مرحلے میں یہ ریلی ماؤ، جھانسی، لکھنؤ، وارانسی اور باگ ڈوگرا سے ہوکر گزرے گی۔دوسرے مرحلے میں یہ ریلی سکم کے اندرونی علاقوں سے گزرے گی۔ اس کا سفر گینگ ٹوک سے شروع ہوگا۔ تیسرے مرحلے میں یہ ریلی کولکاتہ، بھونیشور، وشاکھا پٹنم، حیدرآباد اور پونے جائے گی۔کار ریلی کے دوران اس کے شرکاء مختلف اسکولوں کے طلبہ ، آزمودہ کار شخصیتوں کے ساتھ بات چیت کریں گے اور رسائی پروگراموں کا انعقاد کریں گے نیز بیداری سے متعلق مہم چلائیں گے۔ یہ مہم 22 روزہ ہوگی۔ یہ مہم میسرز ماروتی سوزکی انڈیا لمیٹڈ اور انڈین آئل کارپوریشن  لمیٹڈ کے ساتھ شراکت داری میں منعقد کی جائے گی۔
محنت اور روزگار کی وزارت
سماجی تحفظ سے متعلق ضابطہ، 2020 منظم اور غیر منظم شعبوں میں تمام ملازمین کو سماجی تحفظ فراہم کرتا ہے
محنت اور روزگار کے وزیر مملکت جناب رامیشور تیلی نے راجیہ سبھا میں ایک تحریری جواب میں یہ معلومات دی ہے کہ مرکزی حکومت نے کنٹراکٹ لیبر  ایکٹ، 1970 کو کچھ اداروں میں کنٹراکٹ لیبر کے روزگار کو منظم کرنے اور مخصوص حالات میں اس کے خاتمے کی سہولت فراہم کرنے کے لیے نافذ کیا ہے۔ حکومت منظم اور غیر منظم دونوں شعبوں میں کنٹریکٹ ورکرس/مزدوروں/ملازمین سمیت کارکنوں کو سماجی تحفظ اور فلاحی فوائد فراہم کرنے کے لیے مختلف ایکٹ اور اسکیمیں نافذ کر رہی ہے۔ منظم شعبے میں کام کرنے والوں کو ان کی اہلیت کے مطابق سماجی تحفظ بنیادی طور پر پانچ مرکزی قوانین کے ذریعے فراہم کیا جاتا ہے، یعنی ایمپلائز اسٹیٹ انشورنس ایکٹ، 1948، ایمپلائیز پراویڈنٹ فنڈز اور متفرق پروویژن ایکٹ، 1952، ایمپلائیز کمپنسیشن ایکٹ1923،زچگی فوائد ایکٹ، 1961 اور گریچوٹی ایکٹ، 1972 وغیرہ کی ادائیگی۔
غیر منظم شعبے میں کام کرنے والوں کو سماجی تحفظ کے فوائد فراہم کرنے کے لیے، مرکزی حکومت غیر منظم کارکنوں کا سماجی تحفظ قانون، 2008 نافذ کر رہی ہے، تاکہ زندگی اور معذوری کے احاطہ، صحت اور زچگی کے فوائد، بڑھاپے کے تحفظ سے متعلق معاملات میں فلاحی اسکیمیں فراہم کی جاسکیں۔ غیر منظم کارکنوں کو مرکزی حکومت کی مختلف وزارتیں/محکمے اس طرح کی سماجی تحفظ کی اسکیموں کو بھی نافذ کر رہے ہیں جیسے پردھان منتری شرم یوگی مان-دھن پنشن اسکیم ماہانہ پنشن کی شکل میں بزرگ افراد کو سماجی تحفظ فراہم کرنے کے لیے  ، صحت اور زچگی کی اسکیمیں ۔ مرکزی حکومت پردھان منتری جیون جیوتی بیمہ یوجنا  اور پردھان منتری تحفظ بیمہ یوجنا  کو بھی نافذ کر رہی ہے تاکہ غیر منظم کارکنوں کو ان کی اہلیت کے لحاظ سے زندگی اور معذوری کی کوریج فراہم کی جا سکے۔
حکومت نے منظم اور غیر منظم شعبوں میں تمام ملازمین اور کارکنوں کو سماجی تحفظ فراہم کرنے کے لیے سماجی تحفظ سے متعلق کوڈ 2020 بھی مرتب کیا ہے۔
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین جانکاری
ریاستوں؍مرکز کے زیرانتظام علاقوں کو 77.77 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 6.17 کروڑ سے زائد ٹیکوں کی خوراکیں بچی ہوئی ہیں اور ان کا ابھی استعمال نہیں ہوسکا ہے
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
77,77,26,335
|
|
تیاری کے مرحلے میں
|
|
6,17,22,315
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 77.77 کروڑ  ویکسین کی خوراک دستیاب کرائی جا چکی ہیں .
مزید برآں 6.17 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔
امور داخلہ کی وزارت
وزیر اعظم جناب نریندر مودی نے ہمیشہ گروپورب کی تقریبات کو خصوصی اہمیت دی ہے، اسی جذبے کے تحت مرکزی وزارت داخلہ  نے عقیدت مندوں کے لیے بلارکاوٹ اور آرام دہ سفر کے تمام انتظامات کیے ہیں
مرکزی وزارت داخلہ نے مرکزی وزیر داخلہ جناب امت شاہ کے حکم پر گروپورب کے موقع پر ہندوستانی سکھ یاتریوں کے ننکانہ صاحب کے دورے کی سہولت فراہم کی
چھ نومبر 2022 کو، ایس جی پی سی، ڈی ایس جی ایم سی اور دیگر تنظیموں کے زیراہتمام کل 2,420 ہندوستانی سکھ یاتری اٹاری سڑک کے ذریعے 2022 کی گرو نانک جینتی کی تقریبات میں شرکت کے لیے پاکستان کے لیے روانہ ہوئے
سچا سودا میں ننکانہ صاحب جانے والے زائرین کے لیے 10 دن  کا پاکستانی پلگرم ویزا جاری کیا گیا
گروپورب کے موقع پر 433 دیگر ہندوستانی سکھ یاتریوں کے ایک گروپ نے آئی سی پی ڈیرابابا نانک، امرتسر میں پوجاپاٹھ کرکے پاکستان میں سری کرتار پور صاحب گرودوارہ کا دورہ کیا
وزیر اعظم جناب نریندر مودی نے ہمیشہ گروپورب منانے کو خصوصی اہمیت دی ہے اور اسی جذبے کے تحت مرکزی وزارت داخلہ نے عقیدت مندوں کے لیے بلارکاوٹ اور آرام دہ سفر کے تمام انتظامات کیے ہیں۔
مرکزی وزارت داخلہ نے مرکزی وزیر داخلہ جناب امت شاہ کی ہدایات پر گروپورب کے موقع پر ہندوستانی سکھ عقیدت مندوں کے ننکانہ صاحب کے دورے کی سہولت فراہم کی ہے۔
ایس جی پی سی، ڈی ایس جی ایم سی کے تحت کل 2,420 ہندوستانی سکھ عقیدت مند گرو نانک جینتی تقریبات 2022 میں شرکت کے لیے اٹاری روڈ کے راستے 6 نومبر 2022 کو پاکستان کے لیے روانہ ہوئے۔
عقیدت مندوں کو ننکانہ صاحب، سچا سودا وغیرہ کے لیے 10 روزہ پاکستانی یاتری ویزا  جاری کیا گیا تھا اور انہوں نے بنیادی طور پر مختلف سکھ مذہبی تنظیموں سمیت ایس جی پی سی، ڈی ایس جی ایم سی، ہریانہ یاتری سکھ جتھا، سکھمنی صاحب سیوا سوسائٹی،ہریانہ کے بینر تلے سفر کیا۔ عقیدت مندوں کو 15 نومبر 2022 تک واپس جانا ہے۔
مختلف سکھ تنظیموں کے جن سرکردہ رہنماؤں نے گروپورب جتھا کا حصہ بنایا،ان کی تفصیلات حسب ذیل ہے-
1. ایس جی پی سی - ماسٹر پریت سنگھ بسیر، سابق ایس جی پی سی ممبر اجنالہ
2. ڈی ایس جی ایم سی- دلجیت سنگھ، ڈی ایس جی ایم سی ممبر
3. ہریانہ یاتری سکھ جتھا - شرن جیت سنگھ گروور
4. سکھ یاتری جموں - شمشیر سنگھ
5. سکھمنی صاحب سیوا سوسائٹی، ہریانہ - گرودیپ سنگھ
6. بھائی مردانہ گروپ  - سردار سوچا سنگھ
اسی طرح، ہندوستان سے کل 433 عقیدت مندوں نے آج گروپورب کے موقع پر پوجاپاٹھ کے لیے آئی سی پی ڈیرہ بابا نانک، امرتسر کے ذریعے پاکستان میں سری کرتار پور صاحب گرودوارہ کا دورہ کیا۔
عقیدت مندوں میں 429 ہندوستانی شہری اور 4 اوسی آئی کارڈ ہولڈر شامل تھے۔
تمام عقیدت مند پوجاپاٹھ کے بعد واپس آگئے ہیں۔